ఉపగ్రహ వాహక నౌక

ఉపగ్రహ వాహక నౌక (ఎస్‌ఎల్‌వి-3), కృత్రిమ ఉపగ్రహాలను ప్రయోగించే వాహక నౌక. స్వదేశీ వాహక నౌకా పరిజ్ఞానాన్ని అభివృధ్ధి చేసేందుకు, భారతీయ అంతరిక్ష పరిశోధనా సంస్థ, 1970లలో చేపట్టిన ప్రాజెక్టులో భాగంగా ఈ రాకెట్టును తయారు చేసారు. ఈ ప్రాజెక్టు అధిపతిగా ఎ.పి.జె అబ్దుల్ కలాం ఉండేవాడు. SLV నిర్దేశిత లక్ష్యం 400 కి.మీ ఎత్తు. దాని పేలోడు సామర్థ్యం 40 కేజీలు. 

ఇది ఘన ఇంధనంతో నడిచే మోటరు గల, నాలుగు దశల రాకెట్టు. SLV/SLV-3  యొక్క మొదటి ప్రయోగం 1979 ఆగస్టు 10 న శ్రీహరికోట నుండి జరిగింది. ఘన ఇంధనంతో పనిచేసే నాలుగు దశల ఈ రాకెట్టు బరువు 17 టన్నులు, ఎత్తు 22 మీటర్లు, పేలోడ్ బరువు 40కిలోలు SLV యొక్క చివరి ప్రయోగం, 1983 ఏప్రిల్ 17 న జరిగింది. తర్వాతి తరానికి చెందిన ASLV నిర్మాణానికి SLV-3 ప్రధాన భూమికని ఏర్పరచింది. 

ప్రక్షేపణల చిట్టా
నాలుగు SLV ప్రయోగాలూ, షార్ లోని ఒకే ప్రయోగ వేదిక (Launch pad) నుండి జరిగాయి. చివరి SLV ప్రయోగం తరువాత ఆ ప్రయోగ వేదికను వదిలి వేసారు. 
 ప్రయోగం ప్రక్షేపణ తేదీ  పేలోడ్ పేలోడ్ ద్రవ్యరాశి ఫలితం విశేషాలు D1 1979 ఆగస్టు 10  రోహిణి టెక్నాలజీ పేలోడ్ (RTP) 35 కేజీ విఫలం వాల్వులలోని లోపం, తప్పుడు విశ్లేషణ మూలంగా ప్రయోగానికి 317 సెకన్ల తర్వాత బంగాళాఖాతం కూలిపోయింది.  D2  1980 జూలై  18 రోహిణి RS-1 35 కేజీ సఫలం  D3  1981 మే  31 రోహిణి RS-D1 38 కేజీ విఫలం అంచనాలకు విరుద్ధంగా అత్యంత అస్థిరమైన క్రింది కక్ష్యలోకి ఉపగ్రహం ప్రక్షేపింపబడింది. 9 రోజుల తర్వాత ఉపగ్రహం కక్ష్యనుండి కిందికి ఒరిగి పోయింది. D4  1983  ఏప్రిల్ 17 రోహిణి RS-D2 41.5 కేజీ సఫలం 

మూలాలు

 https://web.archive.org/web/20071009040815/http://www.bharat-rakshak.com/SPACE/space-launchers-slv.html

వర్గం:అంతరిక్ష కార్యక్రమాలు
వర్గం:ఉపగ్రహ ప్రయోగ వాహనాలు
వర్గం:ఇస్రో ప్రయోగించిన అంతరిక్ష నౌకలు